Joan Baldoví es compromet a reivindicar en el Congrés les demandes de l’associació Platges Nord - TV Denia\nJoan Baldoví es compromet a reivindicar en el Congrés les demandes de l’associació Platges Nord\n6 marzo, 2022 5 marzo, 2022 tvdenia.com 0 Comentarios Baldoví, COMPROMÍS, COSTAS\nEl diputat per Compromís al Congrés, Joan Baldoví, s’ha reunit aquest divendres amb el grup municipal de Compromís per Dénia i representants de l’Associació de Platges Nord per escoltar les reivindicacions d’aquests i transmetre directament les seues demandes al Congrés. La passada setmana totes les forces polítiques municipals signaven una moció conjunta que exigia al Ministeri la màxima acceleració i execució dels tres projectes de recuperació de les platges de Dénia, la paralització dels deslindes i la reformulació de la Llei i del Reglament de Costes.\nTal com ha recordat Rafa Carrió, portaveu municipal de Compromís, a més de la declaració institucional de l’Ajuntament, el grup es va comprometre a fer pressió a través dels seus representants al Congrés i al Senat “fent força perquè les reivindicacions dels veïns s’escolten al Ministeri” i per això, ha explicat, l’objectiu d’aquesta reunió.\nJoan Baldoví ha recordat que una part fonamental de la feina dels diputats a Madrid hauria de ser “xafar territori i conèixer els problemes del territori al qual representem, veient de quina manera podem ser útils”. En eixe sentit, ha concretat tres compromisos que estan en la seua mà i una línia de treball conjunta amb l’associació veïnal. En primer lloc, i a curt termini, preguntar periòdicament al govern de totes les formes possibles en quin estat es troben els projectes de regeneració de les tres platges de Dénia, “projectes que mereixen un seguiment pel seu estat de paralització actual”.\nEn segon lloc, presentarà una proposta perquè es paralitze l’aprovació del Reglament de la Llei de Costes, “no pot ser que una cosa s’impose sobre el criteri de tots”, ha dit “abans d’actuar hem d’escoltar els interessos legítims de les persones afectades, les quals en molts casos tenen propietats, heretades de generacions anteriors, que de sobte passen a estar en una situació jurídica en l’aire”.\nI per últim, ha avançat la presentació d’un projecte de Proposició de Llei per a treballar conjuntament amb la plataforma i donar-li cos jurídic, en el sentit de reformular la Llei de Costes perquè empreses, com les hidroelèctriques, també contribuïquen amb els seus alts beneficis a què les platges puguen regenerar-se. I és que, ha explicat que “eixes aportacions que barren les presses hidroelèctriques, de les quals obtenen beneficis, són precisament les que impedeixen que els sediments arriben a les platges”. “És legítim i responsable que qui comporta un dany ecològic contribuisca amb la seua reparació, i va en les directrius europees”.\nSebastián Alcaraz, vicepresident de l’Associació Platges Nord i les Deveses, ha agraït la presència del diputat i la ràpida actuació i atenció per a un tema que “és ja insostenible, perquè la inacció del govern amb els projectes de regeneració es suma a la no aportació de sediments que provoquen una regressió constant, i la resposta ha de deixar de ser deslindar”.\nEn eixe sentit, ha anunciat que està creixent la plataforma Mediterrània, amb el lema “Stop Ley de Costas” d’àmbit autonòmic, i amb la que es treballarà conjuntament la Proposició de Llei. Este projecte “sols acaba de començar, però ha d’arribar a les cambres legislatives, perquè sense la voluntat política seguirem com estem des de l’any 1988” ha assenyalat Antonio Luque, coordinador i portaveu de l’associació. El president de l’Associació de Platges Nord, Juan Rafael Moratal, ha conclòs que “estem parlant d’espais que mereixen protecció, no sols pel bé del patrimoni econòmic sinó pel bé del patrimoni ecològic”.\n← Detenido en Dénia un joven por extorsionar presuntamente a la madre de un compañero de su equipo de fútbol con un «secuestro express»\nDénia solicita su adhesión a la red española de ciudades de congresos →


Consulta els estatuts de la Fundació Claror\nHome Fundació Claror Transparència Estatus\nL’octubre de 1979 es va constituir “Claror Societat Cooperativa Limitada”, entitat titular de l’Escola Sagrada Família, que tenia per objecte impartir l’ensenyament en general als fills dels cooperativistes. L’any 1982, la Cooperativa va crear les instal·lacions esportives anomenades Esportiu Claror, amb les quals pretenia dotar l’escola d’unes instal·lacions complementàries, de caràcter popular, obertes als veïns de l’entorn, i fomentar la pràctica de l’esport, en els seus diversos aspectes, amb una concepció participativa i en qualsevol cas sense ànim de lucre.\nAmb la integració de l’escola a la xarxa d’escoles públiques de la Generalitat de Catalunya, es produí un canvi qualitatiu important, ja que l’objecte fonamental de la Cooperativa quedà assolit amb la integració abans esmentada. Es plantejava, per tant, com donar continuïtat a les activitats i al patrimoni que no quedaven absorbits per l’Administració Pública. És en aquest marc, que l’1 de desembre de 1989 es constituí la Fundació Claror com a instrument més idoni per a donar continuïtat als principis que van portar a la creació d’aquelles instal·lacions esportives, principis que s’estimen totalment vàlids i vigents.\nA partir dels anys noranta, s’inicià una fase d’expansió i creixement de la Fundació, assumint la gestió de noves instal·lacions esportives, dins i fora del barri de la Sagrada Família, a través de les quals porta a terme el seu objecte, consolidant un estil de gestió esportiva socialment obert, inclusiu i responsable orientat a afavorir la salut, els valors i l’educació de les persones.\nCAPITOL I: DENOMINACIÓ, DOMICILI, OBJECTE I CODI DE VALORS\nLa Fundació té la denominació de FUNDACIÓ PRIVADA CLAROR (subjecta a la legislació de la Generalitat de Catalunya) i és una entitat sense ànim de lucre.\nARTICLE 2n.- Domicili\nEl domicili de la Fundació s’estableix a la ciutat de Barcelona, carrer Sardenya, número 337 entresol 2a, sense perjudici que, amb l’aprovació del Protectorat, el patronat pugui traslladar-lo en una altre indret de Catalunya en qualsevol moment.\nARTICLE 3r.- Normativa aplicable\nLa Fundació es regirà per aquests Estatuts, per la Llei 4/2008 de 24 d’abril que aprova el Llibre III del Codi Civil de Catalunya, per les seves disposicions complementàries i concordants i per les disposicions que en la interpretació i el desenvolupament dels estatuts estableixi el Patronat o el Protectorat de la Generalitat de Catalunya.\nARTICLE 4t.- Objecte i activitats fundacionals\nL’objecte de la Fundació és el foment, la pràctica (federada i de lleure) , la promoció i l’ensenyament de l’esport sota el principi d’esport per a tothom, juntament amb les activitats d’esplai i de lleure complementàries de l’objecte anterior.\nTambé són objecte de la Fundació les activitats de caire cultural i assistencial i les relacionades amb la cooperació i solidaritat amb entitats o projectes de caràcter social i no lucratiu.\nAquests enunciats no tenen caràcter limitador de l’objecte fundacional que s’estén a tot allò que, de forma directa o indirecta, hi estigui relacionat.\nPer a la consecució dels fins fundacionals, la Fundació desenvolupa les activitats que el Patronat considera necessàries, directament i/o en col·laboració amb altres entitats, institucions o persones, d’acord amb el que estableix la normativa sobre fundacions.\nEn concret, per a acomplir la finalitat fundacional, la Fundació desenvolupa, a títol merament enunciatiu:\n1. Les activitats de gestió, explotació i manteniment de centres, instal·lacions i equipaments esportius.\n2. Serveis i activitats esportives i de lleure relacionades amb l’esport.\n3. Activitats i iniciatives de caire cultural i solidari.\nARTICLE 5è.- Àmbit d’actuació\nLa Fundació desenvolupa les seves activitats principalment a Catalunya, sens perjudici de poder actuar a la resta de l’Estat espanyol i altres indrets quan així convingui als interessos i finalitats fundacionals.\nARTICLE 6è.- Els beneficiaris\nEls beneficiaris de la Fundació seran totes les persones que ho desitgin i ho sol•licitin explícitament. Les seves activitats i serveis estaran oberts a tothom d’acord amb els principis d’igualtat, objectivitat i no discriminació, establerts a la Constitució i a l’Estatut de Catalunya, sempre d’acord amb les normes d’organització i de funcionament que aprovi el patronat, que solament podrà establir limitacions en l’ús en funció de la capacitat de les instal·lacions i la seva raonable utilització.\nTanmateix, els alumnes del CEIP Sagrada Família i els membres d’aquesta comunitat escolar, seran també beneficiaris de les seves instal·lacions i serveis de la Fundació situats contiguament al centre escolar. El CEIP Sagrada Família, en el marc de les activitats de caire escolar fomentades per la seva Comunitat Educativa i en relació a les instal·lacions que llinden amb el mateix, gaudirà de preferència d’elecció d’horari, d’acord amb allò que s’especifica en l’article 32è d’aquest estatuts.\nARTICLE 7è.- Personalitat jurídica i codi de valors\nLa Fundació té personalitat jurídica pròpia i plena capacitat jurídica i d’obrar. És independent de les administracions públiques i de les organitzacions privades de qualsevol àmbit, sigui econòmic, social o polític.\nLa Fundació i les persones que en formen part fonamenten el seu treball en un codi ètic i uns valors corporatius propis que reflecteixen el tarannà de l’entitat i orienten la seva acció. El seu contingut és públic.\nCAPITOL II: DOTACIÓ I PATRIMONI DE LA FUNDACIÓ\nARTICLE 8è.- Patrimoni de la Fundació\nEl Patrimoni de la Fundació pot ésser constituït per tota classe o tipus de valors, béns i drets de contingut econòmic situats en qualsevol lloc així com pels seus rendiments, fruits, rendes i productes.\nLa Fundació podrà augmentar el seu patrimoni amb l’adquisició de qualsevol tipus de béns, valors i drets de contingut econòmic.\nARTICLE 9è.- Dotació i increment de dotació\nLa dotació inicial de la Fundació està constituïda pels béns i drets que es van cedir a la Fundació en l’acte de constitució de la mateixa. La dotació podrà augmentar amb els béns de qualsevol naturalesa que la Fundació adquireix pel títol que sigui amb destinació expressa d’augmentar la dotació inicial.\nEls increments posteriors de dotació s’hauran de fer constar als comptes anuals i hauran de ser acordats pel Patronat abans de la seva presentació al Protectorat, essent respectuosos amb les normes d’aplicació obligatòria de rendes i demés ingressos previstos per legislació aplicable.\nARTICLE 10è.- Adquisició de béns\nLa Fundació podrà adquirir, per qualsevol títol, altres béns i drets amb la finalitat de millorar i ampliar-se. Especialment, podrà adquirir altres béns i drets procedents de subvencions o donacions, tant d’entitats públiques com privades, així com de qualsevol altre benefactor.\nARTICLE 11è.- Disposició de béns\nEl Patronat estarà facultat per a efectuar les transformacions i modificacions que estimi necessàries o convenients en els béns de la Fundació per a un millor compliment de les finalitats fundacionals, de conformitat amb allò que aconselli la situació econòmica de cada moment.\nARTICLE 12è.- Participació en societats\nLa Fundació només podrà constituir societat o participar en el capital de societats que limitin la responsabilitat dels socis. La participació de la Fundació en la gestió de societats ha d’ésser compatible amb la finalitat fundacional.\nARTICLE 13è.- Afectació\nEls béns i les rendes de la Fundació estaran afectes, d’una manera directa i immediata, a la realització de l’objecte per al qual la Fundació ha estat creada.\nARTICLE 14è.- Custòdia dels béns\nPer tal d’assegurar la guarda dels béns constitutius de la Fundació, s’observaran les regles següents:\na) El béns immobles i els drets reals s’inscriuran en el Registre de la Propietat a nom de la Fundació.\nb) Els valors i el metàl·lic es dipositaran a nom de la Fundació, en els establiments bancaris o altres similars que designi el Patronat.\nc) Els altres béns mobles, els títols de propietat, els resguards de dipòsits i qualsevol altre document acreditatiu de domini, possessió, ús, gaudi o qualsevol altre dret de què sigui titular la Fundació, seran custodiats en la forma que determini el Patronat.\nd) Els actius de la Fundació es reflectiran en el llibre d’inventari i de comptes anuals. Es mantindrà a més un registre auxiliar dels actius materials, amb indicació de les dades necessàries per a la seva correcta identificació i valoració.\nCAPÍTOL III: DEL PATRONAT\nARTICLE 15è.- El Patronat\nL’òrgan de govern i representació de la Fundació és el Patronat, en el qual hi tenen representació diferents estaments de la Fundació. Els estaments són els col•lectius designats pel fundador a la carta fundacional.\nARTICLE 16è.- Composició, designació i capacitat\nEl Patronat l’integraran fins a deu (10) Patrons que seran:\na) Dos (2) patrons designats pel claustre del centre públic Sagrada Família, amb la possibilitat que un d’ells pugui ser una persona externa al estament, cooptada pel mateix.\nb) Dos (2) patrons designats per l’Associació de Mares i Pares del centre públic Sagrada Família amb la possibilitat que un d’ells pugui ser una persona externa a l’estament cooptada pel mateix.\nEn cas que existís més d’una Associació de Mares i Pares en aquest centre la designació es faria per acord entre elles. En cas de desacord, es considerarà la representativitat de cada Associació, mesurada en el nombre d’associats en el moment de fer la designació.\nc) Dos (2) patrons designats d’entre els socis (abonats) de la Fundació. Quan correspongui renovar aquests càrrecs, el Patronat farà la designació per cooptació, d’acord amb allò que s’estableix a l’article 17 d’aquests estatuts.\nd) Un (1) patró designat pels treballadors fixos de la Fundació. La condició de treballador fix de la Fundació s’haurà d’acreditar en el moment que s’hagi de fer l’elecció del patró corresponent. Correspondrà al patronat convocar els treballadors fixos quan calgui fer l’elecció d’aquest patró.\ne) Tres (3) patrons externs cooptats pel Patronat, provinents d’algun àmbit de la societat civil afí a l’activitat i/o l’entorn de la Fundació i que per la seva trajectòria personal i professional puguin fer, a criteri del Patronat, una aportació valuosa al govern de l’entitat des del punt de vista institucional, estratègic o operatiu. Aquests es nomenaran, a proposta d’algun membre, per acord d’una majoria simple del Patronat.\nPodrà ser membre del Patronat qualsevol persona física amb capacitat d’obrar plena que no es trobi inhabilitada per exercir funcions o càrrecs públics o per administrar béns i no hagi estat condemnada per delictes contra el patrimoni o contra l’ordre socioeconòmic o per delictes de falsedat. Tanmateix, serà condició addicional per ser membre del Patronat no trobar-se afectat per cap causa d’incompatibilitat legal o estatutària, en particular, les establertes a l’article 28è dels presents estatuts. Els futurs patrons hauran de declarar expressament i per escrit que compleixen amb els anteriors requisits o bé informar al Patronat en cas contrari, tots especificant, si escau, la causa d’incompatibilitat que consideren que existeix i que els pogués afectar.\nEls membres del Patronat entren en funcions després d’haver acceptat expressament el càrrec mitjançant alguna de les formes establertes en la legislació aplicable, prèvia verificació per part del Patronat –qui exercirà aquesta competència en exclusiva- de que no concorre cap causa d’incompatibilitat –en particular, les regulades a l’article 28è- en la persona designada o escollida per esdevenir Patró.\nARTICLE 17. – De la representació dels socis en el Patronat\nS’entén per soci tota persona abonada a un dels centres esportius gestionats directament per la Fundació.\nLa Fundació, en general, i el Patronat en particular, promouran que els abonats facin un pas més enllà en la relació amb ella tot identificant-se amb l’ ideari de la Fundació i molt especialment amb els seus objectius de caràcter esportiu, social i solidari.\nQuan correspongui la renovació d’algun representant dels socis, el Patronat procedirà a la seva designació mitjançant un procés de cooptació, per al qual establirà en cada moment el protocol més oportú.\nEn qualsevol cas, aquest protocol contindrà els requeriments següents:\na) Els socis a cooptar hauran de ser majors de 18 anys i haver acumulat una antiguitat mínima i ininterrompuda de 4 anys com a abonat d’algun dels centres.\nb) En el procés de cooptació participarà, com a mínim, un soci de cadascun dels centres gestionats directament per la Fundació en cada moment.\nPer a fer aquesta designació el Patronat valorarà, al seu millor criteri, la trajectòria personal i professional dels socis a designar, així com la seva aportació al bon govern de l’entitat. Un cop feta la designació, el Patronat la comunicarà a tots els socis.\nEls mestres del centre públic Sagrada Família i els treballadors de la Fundació que siguin socis no podran ser designats per aquesta via, donat que aquests col·lectius ja tenen un mecanisme específic per escollir els seus representants.\nCorrespondrà també al Patronat proposar la renovació, per a un segon mandat, d’aquest patrons.\nARTICLE 18è. –Durada, reelecció i cessament\nEl càrrec de patró tindrà una durada de 4 anys. Els patrons podran ésser reelegits o designats per a un segon mandat, fins a un límit de vuit (8) anys. Només en circumstàncies clarament excepcionals es contemplarà la reelecció per a un tercer mandat. En aquest cas, l’excepcionalitat de la situació haurà de ser ratificada per la majoria absoluta dels membres del patronat.\nAquestes limitacions en la durada del càrrec de patró s’aplicaran a títol personal, atès que una persona pot ostentar, en moments diferents, la representació de diferents estaments.\nEn cas que restés vacant algun càrrec de patró amb anterioritat a la data en què li correspongués cessar, sigui per haver estat revocat per l’estament que el va elegir o sigui per qualsevol altre circumstància, l’estament que l’hagi elegit, podrà designar-ne un de nou que actuarà fins a la data en que calgui la seva renovació.\nLa decisió de renovació del càrrec, en el cas dels patrons externs cooptats segons l’article 16è) d’aquests estatuts, correspondrà al propi Patronat.\nc) Per incompatibilitat sobrevinguda, d’acord amb allò establert a l’article 28è d’aquests estatuts\nd) Cessament de la persona en el càrrec per raó del qual formava part del Patronat.\ne) Finalització del termini del mandat, llevat que es renovi.\nf) Renúncia notificada al Patronat.\ng) Sentència judicial ferma que estimi l’acció de responsabilitat per danys a la Fundació o que decreti la remoció del càrrec.\nh) Per acord motivat del Patronat, acordant la destitució del Patró, en el cas que resulti acreditat, a parer del Patronat, que l’actuació del Patró resulta contrària o perjudica greument els estatuts, la imatge i/o els interessos de la Fundació. Aquest acord haurà de ser aprovat per majoria absoluta dels membres del Patronat en sessió convocada “ad hoc” i amb expressa referència a l’assumpte en l’ordre del dia, així com de les informacions o documentació de què es disposi per a motivar la decisió. No obstant, això, el Patró afectat haurà de ser escoltat prèviament a l’ inici de la sessió que decideixi sobre la seva destitució. El Patró afectat no computarà a efectes del quòrum de la sessió i votació.\ni) Les altres que estableixen la llei o els estatuts.\nARTICLE 19è. – Gratuïtat\nEls membres del Patronat no són retribuïts pel mer exercici del seu càrrec, sens perjudici del seu dret a ésser rescabalats de les despeses que els representi l’acompliment de la seva funció.\nARTICLE 20è. -Càrrecs\nD’ entre els Patrons, s’elegirà un/a President/a i un/a Secretari/a. També s’elegirà un/a Vice-President/a i un/a Vice-secretari/a, que tindran les funcions de substituir els dos primers en cas d’absència. La durada dels càrrecs serà de 4 anys i podran ser elegits fins a un màxim de 8 anys, tant si s’exerceix de forma continuada o discontínuament. Tots aquests càrrecs podran ésser remoguts pel Patronat en qualsevol moment, i se’n donarà compte al Protectorat per la inscripció corresponent.\nARTICLE 21è.- La Presidència\nEl/la President/a del Patronat convocarà les reunions, hi fixarà l’ordre del dia, les presidirà, dirigirà els debats i farà complir els acords sempre que no designi, per a aquesta darrera tasca, una altra persona que haurà de comptar amb el vist-i-plau del Patronat.\nEls patrons estaran facultats per demanar al/la President/a, sempre de forma raonada, la inclusió d’assumptes en l’ordre del dia. Serà decisió del President/a el tractar-los en la següent reunió ordinària del Patronat o el convocar una reunió extraordinària “ad-hoc”.\nEl/la President/a estarà en l’obligació de convocar una reunió sempre que ho sol·liciti una quarta part dels patrons, incloent-hi els assumptes a tractar. Si transcorreguessin quinze dies sense haver cursat la convocatòria, la reunió podrà ésser convocada pels patrons que l’hagin sol·licitada.\nARTICLE 22è.- La Secretaria\nEl/la Secretari/a estendrà una Acta de les reunions, ens lliurarà les certificacions corresponents amb el vist-i-plau del/la President/a i custodiarà el llibre d’actes de la Fundació.\nARTICLE 23è.- De les actes\nDe cadascuna de les reunions, el/la Secretari/a redactarà i estendrà corresponent acta que haurà de comptar amb el vist-i-plau del/la President/a.\nL’acta haurà d’incloure la data, el lloc, l’ordre del dia, les persones assistents, presents o representades, un resum dels assumptes tractats, les intervencions de què s’hagi sol•licitat que quedi constància i els acords adoptats, amb indicació del resultat de les votacions i de les majories.\nLes actes hauran de ser aprovades pel Patronat a continuació de la celebració de la sessió corresponent o bé a l’ inici de la següent sessió.\nARTICLE 24è.- Règim de convocatòria, manera de deliberar i prendre acords\nEl Patronat es reunirà sempre que sigui necessari per al bon funcionament de la Fundació i, com mínim, dos cops l’any. S’haurà de reunir obligatòriament durant el primer semestre de l’any natural amb la finalitat d’aprovar els comptes anuals de l’exercici anterior.\nEl Patronat quedarà vàlidament constituït en primera convocatòria, quan es trobin reunits més de la meitat dels seus membres, o la meitat, amb la presència del/la President/a. En segona convocatòria, es requerirà com a mínim, la presència de quatre (4) patrons.\nLes reunions de Patronat, es convocaran amb una antelació mínima de cinc (5) dies. En casos excepcionals, la convocatòria es podrà efectuar fins a 24h abans de la reunió, però en aquest cas, caldrà que en començar la reunió hi hagi constància de la recepció de la convocatòria per part de les persones absents.\nEn les convocatòries constarà l’ordre del dia, el lloc, la data i l’hora de la reunió. Aquestes convocatòries es faran per qualsevol mitjà que deixi constància de la seva recepció per part de les persones interessades.\nEls acords s’adoptaran per majoria simple dels membres assistents, llevat dels casos en què la Llei o els Estatuts estableixin una altra cosa. En qualsevol cas, els acords que facin referència a matèries indelegables del Patronat hauran de constar explícitament a l’ordre del dia en la convocatòria i requeriran majoria absoluta dels membres del Patronat. En cas d’empat, el/la President/a tindrà vot de qualitat.\nEl Patronat podrà elaborar un reglament intern de funcionament, el qual haurà de respectar allò establert en la llei vigent i en aquests estatuts.\nARTICLE 25è.- Facultats\nEl Patronat tindrà al seu càrrec el govern, l’administració i la representació de la Fundació. La seva competència s’estén també a tot allò que faci referència a la interpretació d’aquests Estatuts i a la resolució de totes les incidències que es presentin en el funcionament de la Fundació.\nARTICLE 26è. – Delegació de facultats\nEl Patronat pot delegar les seves facultats en un o més dels seus membres i nomenar apoderats generals o especials amb funcions i responsabilitat mancomunada o solidària, llevat que es tracti de matèries indelegables, segons la Llei o els estatuts vigents en cada moment.\nARTICLE 27è.- Conflictes d’interessos\nSi existís un conflicte d’interessos entre la Fundació i qualsevol dels membres del Patronat o altres òrgans, s’haurà de procedir de conformitat amb els articles 312-9 i 332-9 del Llibre III del Codi Civil de Catalunya.\nEls Patrons i les persones indicades a l’article 312.9.3 no poden participar en societats constituïdes o participades per la Fundació. No es poden celebrar contractes de compra- venda o arrendament de béns immobles o de béns mobles d’extraordinari valor, de préstec de diners ni de prestació de serveis retribuïts entre la Fundació i les persones indicades a l’article 312.9.3,sense la prèvia autorització del Protectorat.\nAtès el caràcter social i esportiu de les activitats que desenvolupa l’entitat, es considerarà conflicte d’interessos el fet que alguna de les persones relacionades amb els membres del Patronat segons l’article 312.9.3, puguin ésser contractades per la Fundació per a desenvolupar tasques de monitoratge esportiu i de lleure, així com altres funcions de caràcter no directiu. La contractació, si té lloc, es durà a terme amb la prèvia autorització del Protectorat i dins els límits i complint els requisits establerts per la llei.\nARTICLE 28è.- Causes d’incompatibilitat\nEl càrrec de Patró serà incompatible per aquelles persones que desenvolupin funcions de responsabilitat en entitats o empreses que siguin o esdevinguin competència de les activitats econòmiques desenvolupades per la Fundació.\nD’acord amb l’article 16è dels presents estatuts, correspondrà en exclusiva al Patronat examinar, valorar i decidir sobre l’existència, si escau, de cap causa d’incompatibilitat que afecti a algun candidat a patró, així com als membres del Patronat en actiu. En aquest darrer cas, el Patró afectat no computarà a efectes del quòrum de la sessió i votació corresponent. No obstant, això, el Patró afectat haurà de ser escoltat prèviament a l’ inici de la sessió que decideixi sobre la seva destitució.\nCAPÍTOL IV: REGULACIÓ D’ALTRES ÒRGANS\nARTICLE 29è.- El/la Director/a General\nEl Patronat podrà designar un/a Director/a General per a què gestioni els recursos de la Fundació amb la finalitat d’assolir els objectius plantejats i el compliment dels acords del Patronat. El/la Director/a General participarà, amb veu i sense vot, a les reunions ordinàries del Patronat i en aquelles extraordinàries que el Patronat requereixi. El/la Director /a General no tindrà la consideració de patró.\nCAPITOL V. RÈGIM ECONÒMIC\nARTICLE 30è.- Aplicació obligatòria\nEls recursos de la Fundació es destinaran al compliment de l’objecte fundacional. Així, la Fundació destinarà almenys el setanta per cent (70%) de tots els seus ingressos i rendes a aquest fi; principalment, al finançament del programa d’activitats i manteniment, a la conservació, a la millora i a l’ampliació de les instal·lacions gestionades. La Fundació, amb les bases que en cada cas estableixi el Patronat, podrà concedir mitjançant la convocatòria de concursos, ajuts i subvencions a altres persones físiques o jurídiques sense ànim de lucre que tinguin finalitats anàlogues a les d’aquesta Fundació.\nL’aplicació d’ almenys el setanta per cent (70%) dels ingressos al compliment de l’objecte fundacional s’haurà de fer efectiu en quatre (4) exercicis a comptar de l’ inici del següent al de l’acreditació comptable.\nLa Fundació podrà programar les seves activitats i els seus serveis així com establir les tarifes corresponents per a períodes coincidents amb els cursos escolars. Els ingressos de la Fundació, sense perjudici de tot tipus d’ajuts, subvencions i de qualsevol altra font de finançament que procedeixi, consistiran en les tarifes que s’estableixin per la prestació de serveis i utilització d’instal·lacions. Atès el caire obert a tothom que es vol que tingui la Fundació, les tarifes hauran de tenir un caràcter popular tot i ésser suficients, junt amb altres fonts de finançament, per a cobrir les despeses de la Fundació.\nLa utilització de les instal·lacions i la prestació de serveis al centre públic Sagrada Família, en determinats supòsits i per acord del Patronat, podrà tenir una tarifa més reduïda o fins i tot gratuïta. Aquestes reduccions o exempcions, en cap cas podran comprometre la viabilitat econòmica de la pròpia Fundació.\nARTICLE 32è.- Conveni amb CEIP Sagrada Família\nA fi de donar compliment al dret preferent d’utilització a favor del centre públic Sagrada Família establert a l’article 6è d’aquests Estatuts i, de permetre al mateix temps una programació adequada de les activitats de la Fundació, el Patronat subscriurà, abans del trenta de juny de cada any, un conveni amb el centre públic Sagrada Família on es determinin els horaris d’utilització que es reservin per al centre, els serveis que la Fundació li haurà de prestar i les tarifes aplicables. Aquest conveni farà referència única i exclusivament a les instal·lacions contigües al centre públic Sagrada Família, però no als altres centres de la Fundació oberts amb posterioritat a la constitució de la mateixa.\nPer tal de garantir el millor acompliment d’aquest mandat fundacional, el Patronat impulsarà la creació d’una comissió mixta de seguiment entre representants de la pròpia Fundació i de la comunitat escolar del CEIP Sagrada Família.\nARTICLE 33è.- Els comptes anuals\nCada any, el Patronat formularà els comptes anuals, tancats el 31 de desembre, que reflectiran amb claredat i exactitud la situació patrimonial de la Fundació en aquella data, el compte de resultats de l’exercici i una Memòria de les activitats i de la gestió econòmica del patrimoni realitzada duran l’any, suficient per fer conèixer i justificar el compliment de les finalitats fundacionals i dels preceptes legals.\nEl Patronat formularà, tanmateix, el pressupost corresponent de l’exercici següent. En general i pel que fa als comptes anuals, la Fundació s’atindrà a allò que estableix la legislació vigent en cada moment.\nCAPÍTOL VI: EXTINCIÓ\nARTICLE 34è. Procediment d’extinció i destí del patrimoni\nL’extinció de la Fundació determina la cessió global de tots els actius i els passius, la qual cosa s’ha de dur a terme pel Patronat i per les persones liquidadores que aquest anomeni o, si s’escau, pel Protectorat. Aquesta cessió global, un cop determinats l’actiu i el passiu, i amb l’autorització prèvia del Protectorat, es destinarà a altres fundacions o entitats, públiques o privades, sense ànim de lucre que persegueixin finalitats anàlogues a aquesta fundació. Aquestes entitats a què es destini el patrimoni de la Fundació sempre han de ser entitats beneficiàries del mecenatge segons el que estableixi en cada moment la legislació fiscal aplicable (per tal de donar compliment a la previsió de l’article 3.5 de la Llei 49/2002, de règim fiscal de les entitats sense fins lucratius i dels incentius fiscals al mecenatge).\nSi no es pogués fer una cessió global, caldrà procedir a la liquidació dels béns actius i passius, i, a l’haver que en resulti, s’hi donarà l’aplicació establerta en aquest article.\nBarcelona, 30 de maig de 2011


TALLERS PREVENTIUS PER PERSONES AMB DISCAPACITAT INTEL.LECTUAL (DIFERENTS TEMÀTIQUES).\nNivell: PERSONES ADULTES AMB DISCAPACITAT\nDepartament: MOSSOS D' ESQUADRA\nAdreçat a l'alumnat amb discapacitat intel•lectual a partir dels 16 anys, i treballadors amb discapacitat intel•lectual o del desenvolupament de centres públics, fundacions o entitats sense ànim de lucre.\n*Promoure la seguretat de les persones amb discapacitat intel•lectual, per tal de prevenir, detectar , atendre i fer seguiment si escau de la victimització d’aquestes persones\nTallers preventius que tracten diferents situacions com:\n* Abús econòmic\n* Abús sexual\n* Negligència o abandonament\n* Abús i agressió física\n* Abús psicològic\nUn cop triada la temàtica concreta del taller amb els responsables del centre, s'organitzen en diferents fases:\n1-\tFase de reflexió i diagnosi.\n2-\tOferiment ( a través del visionatge de vinyetes per generar discussió guiada i posterior Role playing).\n3-\tFase de preguntes directes sobre la situació treballada\n4-\tTorn de preguntes.\nTots els tallers preventius tenen una durada aproximada de 60 minuts i han estat dissenyats conjuntament per la PG-ME, l’entitat representant de les persones amb discapacitat intel•lectual de Catalunya DINCAT i la fundació Vicki Bernadet.\nAula del centre educatiu (amb ordinador, projector i so per passar presentacions i vídeos)\nA concretar amb el centre educatiu segons preferència de l’escola i disponibilitat del servei.\nGeneralitat de Catalunya /Mossos d’Esquadra.\nÀrea Bàsica Policial de Cornellà de Llobregat.\nOficina Relacions amb la Comunitat / Policia de Proximitat\nABP Cornellà de Llobregat\nPreferentment grups petits de màxim 15 persones.


La literatura catalana viatjarà a l’IFOA de Toronto | Núria Juanico\nDesprés de convertir-se en convidada d’honor a la Fira de Frànkfurt del 2007 i al Saló del Llibre de París el 2013, la literatura catalana vol travessar l’Atlàntic. La data del viatge ja està fixada: el 21 d’octubre, una delegació de vuit autors catalans trepitjarà Toronto per participar a l’International Festival of Authors (IFOA). Organitzat per l’Institut Ramon Llull, el grup d’escriptors està format per Anna Aguilar-Amat, Flàvia Company, Marc Pastor, Jordi Puntí, Toni Sala, Martí Sales, Francesc Serés i Teresa Solana.\nFlàvia Company és una de les autores participants a l’IFOA | Foto Gemma Estadella\nEl nou focus dedicat a la literatura catalana s’allargarà fins l’1 de novembre a la ciutat canadenca. Els escriptors conversaran amb altres autors en debats i taules rodones diverses, entre les quals n’hi ha una dedicada a la novel·la negra i una sobre traducció. També participaran a l’acte Meet the Catalans, dedicat als escriptors en llengua catalana, durant el qual llegiran fragments de les seves obres. A més, Flàvia Company, Jordi Puntí i Martí Sales compartiran impressions amb la traductora canadenca Elisabet Ràfols.\nLa participació a l’IFOA respon, en part, a l’interès de l’Institut Ramon Llull per potenciar les traduccions de llibres catalans al mercat anglosaxó. De fet, el 2014 l’anglès va ser la segona llengua de recepció en traduccions, per davant del francès i per darrere del castellà. “És una dada significativa, perquè aquest mercat és molt poc porós i les traduccions no superen el 3% del total”, destaca el president de l’Institut Ramon Llull, Àlex Susanna. L’organisme ha consensuat la selecció d’autors amb l’organització de l’IFOA i ha buscat escriptors amb obres traduïdes a l’anglès recentment, que dominin l’idioma i que tinguin capacitat d’interlocució.\nL’Institut Ramon Llull té posada la vista en el mercat anglosaxó perquè és “prioritari, ja que exerceix de prescriptor i obre les portes a altres mercats”, explica Susanna. Tot i això, la literatura catalana ja té una nova data marcada a l’agenda. En aquest cas, serà al maig a la Fira Internacional del Llibre de Varsòvia, on l’organisme també hi serà present. “Els darrers mesos hem rebut un augment de traduccions i invitacions del mercat polonès, que considerem estratègic”, apunta Susanna.\nAbans, la Fira del Llibre de Frànkfurt centrarà les mirades del sector editorial català. Com l’any passat, la literatura catalana hi serà present amb un estand unitari format per la Generalitat de Catalunya, l’Ajuntament de Barcelona i el Gremi d’Editors. Sota el lema Catalonia land of books, Barcelona capital of publishing, els organismes compartiran espai per projectar “una imatge de força”. En aquesta edició de la fira, Ramon Llull serà el principal protagonista de la delegació catalana, que, segons Susanna, espera “fomentar al màxim el nombre de traduccions i reedicions de l’obra de l’autor”.\nPer aconseguir-ho es basarà en el llibre Amic e amat com a porta d’entrada a l’univers lul·lià. “Volem ampliar la nòmina d’obres traduïdes i fomentar-ne la reedició perquè siguin accessibles als lectors”, subratlla Susanna, que afirma que enguany s’ha superat el rècord de cites previstes a Frànkfurt amb prop de 120 trobades. La presència a la fira també servirà per preparar el terreny de cara a l’Any Llull, que arrencarà a finals de novembre amb dos actes inaugurals, un a Palma de Mallorca i l’altre a Barcelona.\nAnna Aguilar-Amat Flavia Company Francesc Serés IFOA Institut Ramon Llull Jordi Puntí Marc Pastor Martí Sales Teresa Solana Toni Sala


Servei Online Llista material curs 22/23 - Material escolar\nMés de 20 cursos ja han\nutilitzat aquest servei\nde Hiper Escola!\nPer facilitar a les famílies, centres escolars o AMPA la compra de la llista del material escolar per al nou curs, tenim disponible una pàgina per fer-ho a través de la nostra web de forma senzilla i personalitzada.\n3 raons per utilitzar-la\nSenzill d’utilitzar i no\ngenera més feina.\nAccés ràpid al material\nnecessari en un ‘clic’.\nsense cap obligació.\n01. Llistes del material\nIndiqueu-nos les llistes de cada curs i nosaltres les introduirem a la nostra web.\n02. Codis de curs\nUs facilitarem una fulla amb els codis de cada curs per accedir a les llistes de material per a repartir o enviar als alumnes.\n03. Accés a la llista\nAccedint a hiperescola.cat a l’apartat ‘Material Alumnes’ i introduint el codi proporcionat, s’accedirà al material necessari de curs.\nVols veure una demo?\nAccedeix a “Material alumnes"\nhiperescola.cat i introdueix el codi


Mediterrània, l'epicentre del desastre - Regió7 :: El Diari de la Catalunya Central\nMediterrània, l'epicentre del desastre\nlaura massana 11.10.2019 | 23:05\nNo em refereixo a la fira que tindrà lloc aquest cap de setmana a la nostra ciutat. Al contrari, la fira serà, de ben segur i de nou, tot un èxit.\nLa fira porta el nom i condensa en ella una mostra anual de les expressions culturals d'aquesta part del món on vivim 500 milions de persones, que compartim –visquem en una banda o altra–, a més a més del folklore, un espai vital i ecosistema compartit.\nAra sembla que també compartim ser a l'epicentre del desastre climàtic. Segons es desprèn de l'informe «Riscos associats al canvi climàtic i els canvis mediambientals a la regió mediterrània» presentat aquest dijous al quart Fòrum Regional de la Unió per la Mediterrània celebrat a Barcelona.\nEls científics avisen els polítics: la Mediterrània s'ha escalfat un 20% més ràpid que la mitjana mundial i, sense mesures apropiades, el 2040 –si ara la temperatura mitjana ha augmentat un 1,5 ºC– l'augment serà de 2,2 ºC.\nL'informe descriu –és esfereïdor– els efectes que patirem en la salut, noves malalties, manca d'aigua potable, d'aliments... el que també pot dur a conflictes entre països –i dintre d'un mateix país– per l'escassedat, així com migracions massives.\nSom, doncs, com titulava El País, a la «zona zero de la crisi climàtica». I la pregunta és, per què on més pot afectar la crisi climàtica és on menys acció estan fent els governs? Més enllà dels països més pobres de la riba mediterrània, que hauran de ser ajudats per fer els passos necessaris. Espanya i Catalunya són països rics i desenvolupats amb recursos però no actuen amb la contundència necessària.\nEn el cas català, el Govern va declarar l'emergència climàtica però a la praxi no fa les polítiques que ha dit que ha de fer, per exemple:\nIncompleix la llei del transport públic, no ha impulsat cap mesura fiscal per complir-lo i per contra el conseller del ram dona suport a l'ampliació del port i de l'aeroport, fet contradictori amb la lluita contra les emissions de CO2. Incompleix el Pla d'energia: des del 2013 no han creat un sol parc eòlic. Està en contra de prohibir els plàstics d'un sòl ús a Catalunya. No ha fet i no pensa fer la nova llei de residus de Catalunya... Tot això no depèn del Tribunal Constitucional, que és cert que ha impugnat una part de la Llei del canvi climàtic. És l'excusa que utilitzen, perquè sobre les qüestions que he esmentat només depenem de nosaltres mateixos.\nQuo vadis, Govern català? La ciutadania hem d'exigir des d'ara mateix que deixin d'impedir els canvis profunds que necessitem fer per lluitar contra l'emergència climàtica. Ens hi juguem l'existència, literalment.


Creació d'esdeveniments que atenen la perfecció gastronòmica\nCada amfitrió desitja que els seus convidats se sentin tractats a la perfecció en un esdeveniment, i el delit culinari és un component fonamental de gairebé totes les experiències de l'esdeveniment. Hi ha un veritable art en la preparació d'esdeveniments, sovint creant una cuina en ple funcionament des d'un espai buit, i després produint una cuina espectacular sense compromís.\nEivissa és notòriament l'illa de la festa de la Mediterrània i quan es tracta de reunions de luxe, els restauradors i xefs de classe mundial de l'illa estan a punt per donar vida a les seves idees visionàries. Els clients sempre han de quedar amb records adorables de l'extraordinària gastronomia i la passió de l'equip que la crea.\nEl secret per seleccionar el proveïdor de càtering correcte és una planificació detallada amb el seu Cactus Luxury Lifestyle Manager, per guiar i inspirar amb els diferents estils de cuina tenint en compte els requisits individuals o culturals, les al·lèrgies i els gustos dels nens.\nUna vegada que se seleccionen el proveïdor i els xefs, el focus passa a ingredients de qualitat amb procedència. Llagosta i llagostins frescos abundants i deliciosos d'Eivissa són opcions populars, amb tocs moderns de sabors orientals i mètodes de cuina inusuals i emocionants. L'equip d'esdeveniments de Cactus garanteix que l'administració continuï durant tot l'esdeveniment, assegurant que tots els àpats i el servei compleixin amb les expectatives del client.\nDes d'un consumat xef de barbacoes per a una petita festa de luxe en una vila fins a un sopar d'alta cuina, un sopar espectacular de múltiples plats a bord d'un súper iot de luxe, el seu desig és el nostre mandat. Podria ser sushi o canapès en una recepció de begudes o en un banquet de noces que se celebra un cop a la vida ... L'equip de Cactus Events desborda d'idees ...\nCactus també es dedica a oferir els millors xefs privats per a les necessitats quotidianes dels nostres clients: càtering en un jet privat, menjars campestres sublims i un discret xef resident tot disponible amb un ràpid clic o trucada.


La Grossa de Cap d’Any 2019 escalfa motors – elgarrotxi.cat\nLa Grossa de Cap d’Any 2019 escalfa motors\n23 de Desembre de 2019 Redacció COMARQUES, GARROTXA 0\nEls bitllets de La Grossa de Cap d’Any 2019, que repartirà més premis que mai, poden adquirir-se fins a una hora abans del sorteig, per Internet i als establiments autoritzats\nLa Grossa de Cap d’Any 2019 ja escalfa motors. En poc més d’una setmana, el proper dimarts 31 de desembre a les 12 hores, el sorteig més emblemàtic de Catalunya es retransmetrà en directe des dels platós de TV3 de Sant Joan Despí, on ja s’ultimen els detalls. L’emissió, que conduiran els presentadors de la cadena, Laia Ferrer i Marc Giró, tindrà una durada de 60 minuts, durant els quals es faran un total de 8 extraccions.\nCom és habitual, els bitllets estaran disponibles fins a l’últim moment. Loteries de Catalunya mantindrà operativa la venda online www.loteriesdecatalunya.cat fins a una hora abans de la celebració del sorteig. També es podran obtenir números als més de 2.000 punts de venda que comercialitzen els productes de l’entitat -principalment estancs, llibreries, quioscos i bars-.\nMés Grossa que mai\nLa Grossa de Cap d’Any 2019 va sortir al carrer amb una tirada de 50 milions d’euros: 45 milions en paper i 5 milions en suport virtual (a través del terminal i per la compra online). L’emissió s’ha ampliat enguany fins als 100.000 números, 20.000 números més que l’edició anterior, que mantenen el preu de 10 euros.\nPel que fa als premis, el sorteig torna a repetir fórmula i n’atorgarà un total de vuit: un primer premi de 200.000 euros per bitllet, un segon de 65.000 euros per bitllet, un tercer de 30.000 euros per bitllet, dos quarts de 10.000 euros per bitllet i tres cinquens de 5.000 euros per bitllet. Així, durant el sorteig es faran un total de 8 extraccions: tres del cinquè premi, dues del quart i una del tercer, del segon i del primer.\nAquest cap de setmana tindrà lloc el primer el Torneig dels Volcans


Vi-FRANC. Ramon Francàs: Siurà i Baseia, vins d´última generació de Vins de Taller\nSiurà i Baseia, vins d´última generació de Vins de Taller\nRecentment he tastat les dues darreres novetats de Vins de Taller (www.vinsdetaller.com) un projecte de Siurana d’Empordà presidit per Antoni Falcón. Són dos vins, un negre i un blanc, que s’anuncien com “d’última generació”. Afirma Antoni Falcón que expressen deu anys de treball i la influència del terroir en el seu aspecte més ampli (el sòl i el microclima, la topografia i el domimi dels vents, les pràctiques culturals del lloc...). Afegeix el president de Vins de Taller que “es tracta d’un blanc i un negre d’elaboració reposada amb gust i nom del territori que els fa fet créixer”.\nM’ha agradat força més el negre (Siurà’10). Elaborat amb chardonnay (44%), merlot (44%) i cot (12%), és un vi modern, fruitós (fruites vermelles i negres madures), especiat i balsàmic. És un vi comercial, sense arestes i ben perfilat. El treball amb la fusta (roure hongarès i francès) ha estat molt bo: 11 mesos de criança. El grau alcohòlic (14,8º) queda ben dissimulat. Només se n’han fet 6.9523 ampolles, que no es posaran a la venda fins el juny de l’any que ve a un PVP d’entre 20 i 25 euros. El blanc (Basseia’11) no m’ha dit gaire gran cosa. Elaborat amb viognier (60%), marsanne (16%), roussanne (14%) i cortese (10%), presenta un perfil aromàtic més aviat tènue. En nas és un pèl desconcertant. Mostra notes almivarades i també anisades. En boca aquest vi de 13º també presenta notes a ametlla amarga, i no té massa volum. La fusta està ben integrada (a meitat de la fermentació, que va començar en dipòsits d’acer inoxidable, el vi va passar a bótes de 225 litres de roure francès). El vi es va mantenir en contacte amb les mares a les bótes entre cinc i sis mesos. Només s’han fet 3.306 ampolles i el seu PVP s’ha situat entre els 17 i els 20 euros.\nVins de Taller va néixer l’any 2002, “fruit d’un projecte llargament madurat i somiat: l’elaboració de vins d’alta expressió en un petit celler, a la manera dels anomenats vins de garatge”. Els vinyets de Vins de Taller, en ple cor de l’Alt Empordà, s’estenen en un entorn de camps d’oliveres i de blat, representant la més pura essència del Mediterrani, que es percep des dels suaus turons de Siurana d’Empordà, població en la que es troba el celler. Afirmen que “treballar amb microproducció ens permet elaborar curosament cada edició d’acord a les seves característiques i necessitats, per a obtenir així la millor expressió de la seva genètica i del terroir de l’Empordà”.


Anuari Mèdia.cat. Els silencis mediàtics del 2010 - CGTCatalunya.cat\ndivendres 1 de juliol de 2011 / Materials de formació / Visites: 1256\nEls reportatges publicats versen sobre la situació dels drets humans als Centres d’Internament d’Estrangers (CIE); les empreses catalanes i espanyoles que exploten il·legalment els recursos naturals al Sàhara Occidental; les implicacions de la família reial en casos de corrupció; el manteniment dels peatges a les autopistes catalanes a pesar de la seva històrica amortització; l’apagada informativa al voltant d’alguns dels aspectes més polèmics de la biografia de Juan Samaranch; la situació de milers de famílies que han de continuar pagant la hipoteca fins i tot un cop han perdut la casa; la impunitat dels grups violents d’extrema dreta al País Valencià; les xifres de beneficis bancaris en plena crisi; l’absolució de l’anarquista gironina Núria Pòrtulas, empresonada preventivament sota una kafkiana acusació de terrorisme; la situació de paradís fiscal d’Andorra; el qüestionament de l’estat d’alarma aplicada per l’executiu espanyol durant la vaga de controladors aeris, i la consulta a la comunitat educativa valenciana sobre l’estat de l’ensenyament.\n1. Un mort, quatre pallisses i cap judici\nONG i familiars denuncien maltractaments i abusos de poder als Centres\nd’Internament d’Immigrants de Barcelona i València.\n2. Silencis incòmodes a Al-Aiun\nEmpreses catalanes i espanyoles exploten de forma il·legal els recursos del Sàhara Occidental.\n3. La família reial, implicada en el cas Palma Arena\nUn jutjat de Palma investiga una fundació presidida pel gendre del rei espanyol per una subvenció injustificada de 1.200.000 euros\n4. Les autopistes catalanes, insostenibles i amortitzades\nAbertis, controlada per La Caixa i ACS, té el monopoli d’unes vies de\npagament que han generat ingressos molt superiors als seus costos de construcció.\n5. Samaranch, l’etern supervivent\nLa militància franquista, els escàndols de corrupció i dopatge i les traves a\nl’esport català són la cara fosca del difunt pare de l’olimpisme modern.\n6. L’anomalia hipotecària\nL’Estat espanyol no reconeix la figura de la dació en pagament, que permet\nsaldar el deute hipotecari mitjançant el retorn de l’habitatge.\n7. La impunitat que no cessa\nL’edició de 2010 de l’informe Raxen documenta 80 agressions feixistes i\nracistes sense resoldre al País Valencià.\n8. Les xifres ocultes de la crisi\nLa banca espanyola ha guanyat 66.111 milions d’euros des del 2007.\n9. L’absolució de Núria Pòrtulas\nEl Tribunal Suprem espanyol sentencia que la jove anarquista gironina,\nempresonada l’any 2007, no va col· laborar amb cap banda armada.\n10. Andorra, el paradís fiscal català\nL’entrada en vigor del conveni bilateral entre l’Estat espanyol i Andorra\nha permès que el Principat surti de la llista de paradisos fiscals de l’OCDE,\nperò no ha acabat amb les pràctiques d’offshoring.\n11. El primer estat d’alarma de la democràcia\nJuristes i sindicats qüestionen l’aplicació d’una mesura d’excepció per posar fi al conflicte dels controladors aeris.\n12. Consulta a les aules valencianes\nLa Plataforma per l’Ensenyament Públic mobilitza 47.000 persones en el marc d’una consulta popular sobre la política educativa del Govern valencià.


MasterXEF: #El berenar més TOP! | Joventut\nInici / Agenda / MasterXEF: #El berenar més TOP!\nTreu el xef que portes dins i sorprèn-nos amb una fotografia del teu berenar més TOP! Això sí...Fet per tu;)!!\nEtiqueta'ns a @joventutvilafranca i posa-hi el hashtag #elberenarmestop!


La convocatòria per rebre el Betis\nErnesto Valverde ha donat a conèixer els 18 jugadors citats per afrontar l’estrena de la Lliga al Camp Nou (21 hores)\n24 d’ag. 19\nMolts mesos esperant tornar a veure els jugadors del Barça disputar un partit oficial a l’Estadi, tot i l’excepció del Trofeu Joan Gamper a principis del mes d’agost. Doncs aquest diumenge torna la competició al Camp Nou. El Barça rep el Reial Betis en la segona jornada de Lliga de la temporada 2019/20. I, per aquest partit, que es disputarà a les 21 hores, Valverde ha facilitat la llista de 18 convocats.\nEn la convocatòria hi ha Ter Stegen, N. Semedo, Piqué, I. Rakitic, Sergio, Arthur, Rafinha, Lenglet, Griezmann, Jordi Alba, S. Roberto, F. De Jong, Vidal, Umtiti, Junior, Iñaki Peña, C. Pérez i Ansu Fati. Queden fora de la convocatòria per decisió tècnica Todibo, M. Wague i Aleñá, i per lesió Suárez, Messi, O. Dembélé i Neto.\nAquest dissabte l’equip s’ha exercitat per darrera vegada abans del partit contra el Betis. Una sessió que ha comptat amb el jugadors disponibles del primer equip al camp Tito Vilanova i on també han entrenat Iñaki Peña, C. Pérez i Abel Ruiz, del Barça B, i Ansu Fati, del Juvenil A. Leo Messi ha seguit amb la seva recuperació, igual que els lesionats Suárez, O. Dembélé i Neto.


Com sumar-se a la petició d'indult per Dolors Bassa • Ràdio Capital de l'Empordà\nEl sindicat UGT ha llançat la campanya per sumar suports a la seva petició d’indult per la torroellenca Dolors Bassa, condemnada per sedició pel Tribunal Suprem. A través d’un formulari, s’obre l’opció que els ciutadans i organitzacions la signin.\nEs pot fer a través de la web indultdolorsbassa.cat, on remarquen la frase de Bassa al programa FAQS de TV3 on demanava suports per l’indult: “Sé que la UGT ho demanarà en poc, i que està demanant adhesions, per tant, tothom que s’hi adhereixi, ho agrairé moltíssim”.\nA més, l’exconsellera també ha cridat a sumar-se a l’indult a través de Twitter.\n— Dolors Bassa (@dolorsbassac) July 16, 2020\nArticle anteriorOne Direction celebraran 10 anys amb una web amb contingut exclusiu\nArticle següentMegan Thee Stallion es recupera després de rebre diversos impactes de bala


Guanyant Torrent proposa atendre els majors amb més dedicació | Periódic local L' Opinió de Torrent\nDes de la plataforma s’insisteix promoure l’autonomia, fomentar l’associacionisme i impulsar nous centres de dia públics\nEl 14 de desembre de 1990, l'Assemblea General de les Nacions Unides, en la seua resolució 45/106, designa l'1 d'octubre Dia Internacional de les Persones d'Edat, en seguiment a les iniciatives tals com el Pla d'Acció Internacional de Viena sobre l'Envelliment, aprovat per l'Assemblea Mundial sobre l'Envelliment celebrada en 1982 i recolzat, el mateix any, per l'Assemblea General de les Nacions Unides. Ara mateix, s’observa amb caràcter general, que la discriminació per edat és extremadament freqüent en les societats actuals; però, sovint es difícil de reconèixer, i la trobem tant en els centres mèdics, centres de treball, les lleis, els mitjans de comunicació, l'economia i molts altres àrees, i això afecta a la salut, el benestar i dificulta la seua contribució a la vida social, econòmica, cultural i política.\nPerò a més, la vellesa no significa decadència, inutilitat i càrrega. Les persones grans no són només d'edat; sinó que són ciutadans de ple dret en igualtat de drets com tots els altres. Per aquesta raó, la discriminació per edat no és ni normal ni acceptable; és una violació dels drets. Per tant no han de ser, exclosos, abandonats o ofertar menys recursos o serveis. La lluita contra la discriminació per edat significa potenciar i animar a la gent de més edat a jugar un paper actiu dins de les seues societats i és per això que davant la celebració d’aquesta data el proper diumenge 1 d’octubre, Guanyant Torrent insisteix en la necessitat de promoure la seua autonomia i permanència a l’entorn familiar, per sobre aquesta costum que la nova societat torrentina té d’arraconar els majors a les residències.\nIgualment s’instarà a la municipalitat Torrentina a reforçar el servei d’atenció domiciliària municipal, tot i eliminant les taxes, per tal de garantir que tota persona amb uns ingressos baixos i que ho necessite, puga accedir a l’esmentat servei previ estudi del departament de Benestar Social. Però a més d’aquestes propostes que es consideren bàsiques, la plataforma ciutadana torrentina manifesta la necessitat de fomentar l’associacionisme i establir mecanismes de participació en la planificació d’activitats dels centres de majors.\nD’aquesta manera, l’Acord Ciutadà troba que, s’ha de promoure la realització de tallers i activitats d’interés general, que recuperen coneixements i experiències de les persones majors de Torrent, en les que estes persones, participen activament i permeten augmentar la seua implicació social i la seua autoestima. Amb vistes al futur, Guanyant Torrent assegura que s’ha d’impulsar la creació de nous centres de dia i residències complementàries públiques, “tot i tenint en compte la campana d’edat existent a la nostra localitat on s’amplia la base de persones majors de 65 anys”.


No tenir sussos. - Revista Cambrils\nNo tenir sussos.\nUsem aquesta expressió quan algú està impacient. Una expressió sinònima seria "no tenir paciència". "Sus" és un crit que es feia a les bèsties perquè comencessin a caminar i també un crit perquè els corredors d'una cursa comencessin a córrer. Així doncs qui no té sussos, és qui no s'espera a que li donin la sortida.


Conjura en marxa perquè Manresa 2022 sigui una oportunitat espiritual - Regió7\nConjura en marxa perquè Manresa 2022 sigui una oportunitat espiritual\n130 persones responen a la crida per fer dels 500 anys de l'estada de sant Ignasi a la ciutat més que una commemoració\n16·01·19 | 22:57\nMembres del grup inicial d'Inspiració 2022 i el públic, ahir a l'auditori de la Plana de l'Om de Manresa oscar bayona\nUna convocatòria d'un grup majoritàriament desconegut, Inspiració 2022, amb una finalitat difusa, un dimecres de gener a les 8 del vespre tenia tots els números per quedar-se en un intent naufragat més de bones voluntats, però no va ser així. Ahir, 130 persones van sortir de l'auditori de la Plana de l'Om conjurades perquè Manresa 2022 -la commemoració dels 500 anys de l'estada de sant Ignasi a la ciutat- sigui una oportunitat de transformació espiritual, més enllà de física, de la capital del Bages i de tothom que vulgui pujar al carro del projecte.\nUn projecte obert sense propietaris\nLa conclusió és que hi ha un grup de gent significatiu que ja en té prou d'individualisme competitiu, presses, mirades superficials de curta volada, immediatesa i solucions fàcils per a problemes complexos. I que anhelen transcendència, cogeneració d'idees, visió estratègica per enriquir-se espiritualment i no econòmicament.\nLa prova és que la proposta era més complexa que la majoria de les que circulen vertiginosament a una velocitat proporcional a la que tarden a desaparèixer sense deixar rastre. I la gent present a la sala la va agafar al vol.\nEl dia 14 de febrer hi ha una altra convocatòria, a les 7 de la tarda a l'antic col·legi Sant Ignasi, i els conjurats esperen engruixir les seves files.\nDiuen que les oportunitats s'han d'aprofitar i hi ha un gruix de persones que estaven esperant la de fer de Manresa 2022 un motiu perdurable d'inspiració.\n1 Investiguen la crema de vehicles en una sola nit a Sant Fruitós i Navarcles\n3 Necrològiques del 18 d’octubre del 2021\n5 Augmenta el nombre d'ingressats per covid als hospitals catalans\nManresa ensenya a fer ús del desfibril·lador i tècniques de reanimació\nLa producció artesanal es reivindica en la primera edició de l’Artífex Market a Manresa\nLlums de Nadal a l’inici de la tardor\nManresa reivindica que la figura de Lluís Companys està més viva que mai


Com ha caçat Bartomeu a dos directius 'talps' de la Junta? - El triangle\nEls nervis han aflorat internament al FC Barcelona però sobretot a l'entorn mediàtic després de la derrota a la final de la Copa en front del València, un mal resultat que ha amargat la temporada. El resultat ha estat una mena de competició entre la premsa per veure qui destituïa abans a Valverde, quin entrenador venia en el seu lloc, quins nous fitxatges estan en marxa i quins jugadors sortiran per la porta de darrere.\nLa pretesa moguda al vestidor, però, ha estat només el resultat d'una reacció compulsiva de determinats periodistes actuant en base a informacions que, curiosament, semblaven provenir de fonts de tot crèdit. Així, el periodista de RAC1 Jordi Basté, sovint ben informat, va donar per destituït Valverde en les primeres hores de dimarts com a resultat d'una informació en aparença fidedigna, contrastada i procedent d'un alt càrrec del club, directiu per a més senyes. El que va passar va ser que el mateix president va aprofitar per caçar algun directiu amb ànsies de protagonisme i de fer mèrits entre les gran figures del periodisme dominant.\nBartomeu ha jugat a especular amb alguns dels seus propis directius, aquells de lleialtat més que dubtosa i dels que estan pensant només en seguir a la junta més enllà del mandat actual que den servir al president i al club com cal. Dos talps han estat caçats per Bartomeu en un sol dia. Des de llavors no hi ha directiu que respongui a una trucada de qualsevol periodista.


Triatló - Town\nTorna un dels grans esdeveniments esportius de Barcelona. I ho fa amb un nou format i un desafiament: viure l’emoció de veure els millors triatletes del món en acció.\nAquest 2021 els atletes de la Barcelona Triathlon et repten a tu.\nT’atreviràs a sentir a flor de pell l’adrenalina que es respira en una competició com aquesta?\nClaim: Grans triatletes del món et desafien


Denuncien 17 "identificacions intimidatòries" dels Mossos a estudiants, aquest dijous a Igualada\nL’ANC de l’Anoia exigeix als polítics independentistes ”que condemnin aquesta acció i la del 16 d’octubre a l’A-2”\nDijous, 31 octubre 2019. 21:00. Redacció AnoiaDiari.\nDiversos col·lectius han mostrat la seva indignació per una actuació dels Mossos aquest dijous 31 a Igualada, quan un grup d'estudiants preparava una mobilització i "però ja havia desconvocat el tall de l'autovia". La policia catalana reconeix que hi ha hagut identificacions al matí.\nLa policia catalana identificava un grup de joves a Les Comes, a primera hora del matí, quan aquests es disposaven a fer una acció de protesta per la sentència del procés. Fonts dels Mossos, consultats per Anoiadiari, han rebaixat la importància de les identificacions. En tot cas, altres col·lectius han denunciat l'acció dels Mossos. En concret, l'ANC assenyala que "hi ha hagut 17 identificacions intimidatòries".\nLa territorial anoienca considera que "és una jornada negra pels drets i les llibertats, un dia trist per la democràcia, s'ha coaccionat el dret a manifestació". Diversos estudiants, la majoria d'institut, preparaven una manifestació per la llibertat dels presos polítics i contra la repressió policial. Apunten que "s'ha identificat a companyes i companys, a germans i a germanes, a fills i a filles, a néts i a nétes, a amics i amigues; al nostre jovent. I ho ha fet amb una sola intenció: intimidar-les i intimidar-los, intimidar-nos".\nAssenyalen que se'ls ha identificat "després que el tall a l'autovia es desconvoqués. I, per tant, és evident que sols tenien un sol objectiu: l'escarni públic. Hi ha hagut persecució policial pels camins i boscos, encapsulament de les nostres estudiants amb voluntat d'humiliació, identificacions a menors i retencions... no, aquesta ja no és la nostra policia".\nL'ANC mostra "l'escalf i solidaritat al moviment estudiantil i juvenil que defensa el mandat de l'1 d'octubre: la República Catalana i la llibertat/retorn de les persones represaliades. I exigim el retorn del Cos de Mossos d'Esquadra a la interpretació garantista de la llei i a les pràctiques democràtiques". Reclamen "la dimissió o el cessament del Conseller Miquel Buch, com a màxim responsable del Departament d'Interior. Així com la fi de la col·laboració amb les Forces d'Ocupació i la investigació dels excessos policials".\nL'entitat exigeix "la condemna per part de tot el món independentista a l'actuació policial d'avui i del passat 16 d'octubre. Exigim que totes les declaracions que s'han fet per part d'independentistes i que no van en aquesta línia siguin retirades, matisades o rectificades". Animen a la ciutadania a sortir al carrer "com ho ha fet fins ara. Hi ha un camí que ja no té marxa enrere cap a la consecució d'una República Catalana".\nEl ple d'Igualada rebutja condemnar les càrregues a l'A-2\nEls Mossos carreguen contra els estudiants a l'A-2\nIgualada ofereix per Tots Sants un servei de bus gratuït als cementiris\n1 de novembre 2019.20:46h\nÉs va substituir la policia espanyola per tenir la nostra pròpia.\nLa policia és regeix per la imparcialitat, la d aquí i totes.\nUna policía flexible amb els vostres nens q... Llegir més retenen a centenars de persones atrapades als seus vehicles a la autovia?\nComparteixo la indignació per la sentència. Però fer patir a tantes persones aquell dia a la A-2, quan els responsables no cedeixen, es justifica una càrrega com aquesta.\n1 de novembre 2019.08:41h\nMossos, ja no sou el que éreu, no teniu consciencia ni res, uns simples passerells amb ganes de reprimir-nos i poca cosa més.\nTenim memoria, i molta, i algún dia ho pagareu, si escupiu al cel... Llegir més us caurà a la cara que diu la Dharma.\n1 de novembre 2019.18:52h\nUna amiga, que va quedar,atrapada diu, ,que es va sentir intimidada o amanacada, per el nois, que van atentar contra la seva llibertat de llibre circulació........\n6 de novembre 2019.16:16h\nJa, sempre és un amic, un conegut... Recordo aquell dia que volia votar amb la idea que acceptaria qualsevol resultat que sortís mentre tenia la policia que no em deixava entrar al col·legi... Llegir més electoral. Això era intimidació de veritat, Mari. Però potser és el que vols. Un dia de cop i volta no podràs votar ni a les eleccions espanyoles, ni podràs sortir al carrer a partir de certa hora però com que estarà vestit amb la unió de l’Estat t’hi sentiràs còmode. Però tard o d’hora sortirà una llei que et privarà d’alguna cosa que ara és ben normal, no et sabria dir quina (una pujada d’imposts desmesurada, una ampliació de la jornada laboral, ...), i aleshores formaràs part del bàndol que és atonyinat. Temps al temps Mari.\n1 Creix el risc de rebrot de Covid-19 a l’Anoia 8258 lectures\n2 Els Mossos detenen un home que feia robatoris pel mètode de la "sembra" a Igualada i Vilanova 5693 lectures\n3 La segona setmana de curs acaba amb dos grups confinats a l'Anoia 5675 lectures\n4 El risc de rebrot actual a Igualada és el doble que el registrat a finals d'agost 4464 lectures\n5 Descobreixen el primer exemplar de l'"orquídia dels insectes" a l'Anoia 3890 lectures\n6 La Generalitat afirma que "Can Titó era una proposta de tots els ajuntaments, també el de Vilanova" 2532 lectures\n7 La policia igualadina enxampa un grup especialitzat en furts just després d'un robatori 2074 lectures\n8 El judici a Teo Romero per presumptes irregularitats al Fons ja té data: el 5 de novembre 1452 lectures\n9 L'Hospital igualadí registra una mort els darrers set dies, amb un lleu descens dels ingressos 1252 lectures\n10 El PSC d'Òdena apunta que "l'única opció viable per a un polígon és Can Morera" 1029 lectures\n4 Poble Actiu rebutja "els macropolígons" i s'oposa a que se'n faci un vora Sant Jaume Sesoliveres 4 comentaris\n5 La Generalitat afirma que "Can Titó era una proposta de tots els ajuntaments, també el de Vilanova" 2 comentaris\n6 Àuria Cooperativa recull la Creu de Sant Jordi, en un acte presidit per Quim Torra 2 comentaris\n7 L'Ajuntament i Educació pacten els serrells que quedaven sobre els serveis de l'Escola de l'Ateneu 2 comentaris\n9 La plataforma contra nous molins eòlics es planteja acudir a la justícia europea 1 comentaris\n10 La patronal eòlica diu que els nous projectes de parcs "portaran 44,2 milions d'euros a l'Anoia" 1 comentaris


La migranya i el TDAH comparteixen base genètica, segons un estudi | betevé\nTres equips de recerca de l'Hospital Vall d'Hebron han participat en la investigació, publicada a la revista 'Science'\nQue molts pacients amb migranya tinguin un trastorn de dèficit d’atenció i hiperactivitat, o viceversa, pot explicar-se ara amb els resultats de l’estudi Brainstorm Consortium. La base de risc genètic comuna entre totes dues malalties és molt important i això explicaria la seva correlació.\nEls resultats de l’estudi Brainstorm Consortium, amb una participació molt gran i per tant amb un risc d’error molt baix, permet detectar ”factors de risc genètic” que poden ser la base de trastorns mentals o neurològics. El doctor Josep Antoni Ramos-Quiroga, cap de Psiquiatria de l’Hospital Vall d’Hebron, afegeix que la predisposició a patir TDAH aniria lligat a problemes d’obesitat, addicció a les drogues o un baix rendiment acadèmic.\nEls resultats de l’estudi també demostren que hi ha fortes correlacions amb paràmetres cognitius i trets de la personalitat. La recerca ha aprofundit en les bases genètiques comunes de 25 malalties del cervell partint de dades de més d’un milió de pacients.\nUn estudi pioner en la psiquiatria\nEl doctor Ramos-Quiroga explica que aquest nou estudi és molt important en el camp de la psiquiatria. “Posa en relleu la importància de les bases genètiques comunes en molts trastorns com l’autisme, l’esquizofrènia, el TDAH o el trastorn bipolar com a factor de predisposició per a l’aparició del trastorn en funció de determinats agents externs”, ha dit. El cap de Psiquiatria de la Vall d’Hebron assegura que les variants genètiques juguen un paper fonamental per tal d’explicar per què el cervell de cada persona es comporta de manera diferent davant un mateix condicionant extern.\nEntre els avantatges que impliquen aquesta descoberta, Ramos-Quiroga destaca que permetran entendre als pacients el per què una persona pot tenir aquests trastorns, ja que té una base genètica que el predisposa, i d’altres no, i, per tant, pot ajudar a ‘desestigmatitzar un col·lectiu en què durant molt de temps s’ha culpabilitzat.


Llar d'infants - Escola Sant Feliu de Cabrera\nLa nostra llar esdevé un espai perquè els infants de 0 a 3 anys es desenvolupin en un entorn tranquil, transparent, estimulant, familiar i de confiança. Potenciem l’aprenentatge dels hàbits i rutines per afavorir l’autonomia personal dels infants, donar-los seguretat en el seu creixement i establir relacions càlides i afectuoses.\nLa Llar és un espai de descoberta i compartir aprenentatges. Un lloc on es viuen experiències úniques i significatives cada dia. Els infants observen, escolten, exploren, manipulen, experimenten, juguen i gaudeixen de l’espai proper.\nEls educadors i educadores oferim una atenció acurada, individualitzada i d’estima. Acompanyem als infants i les famílies en el procés de creixement i aprenentatge.\nLa comunicació és molt fluïda. Tant a les hores d’entrada com a les de sortida és possible parlar amb el tutor o la tutora. També disposem de l’agenda, on famílies i educadors poden comunicar informacions d’interès, progressos o qualsevol incidència. Les entrevistes personals també ens ajuden en l’intercanvi d’informació i col·laboració amb la família. A mitjans i finals de curs es lliura un informe escrit de l’evolució i els progressos de l’infant.\nL’escola és oberta de les 8 del matí a les 7 de la tarda.\nL’horari lectiu és de 9 a 13 i de 15 a 17.\nTreballem hàbits i rutines que ajuden a desenvolupar l’autonomia personal. Afavorim el coneixement del nostre entorn social i natural i aprenem a respectar-lo. El nostre espai exterior ofereix experiències sensorials, socials, creatives i emotives. Al pati poden conèixer aspectes relacionats amb el temps atmosfèric, les plantes, les bestioles, el cel…\nJoc heurístic, la panera dels tresors, la psicomotricitat, el llenguatge verbal, el llenguatge matemàtic...\nGaudim i vivim les nostres festes i tradicions.\nDes dels primers anys estan en contacte amb la llengua anglesa, cada dia, en franges curtes.\nTIC. Integrem les noves tecnologies en el nostre dia a dia tot treballant els colors, les figures geomètriques, les tradicions, l’idioma,...\nL’escola disposa de cuina pròpia. Els infants tenen el menú adequat a la seva edat, com en cas d’al·lèrgies, intoleràncies o qualsevol altre circumstància excepcional. Inclou el berenar.\nGabinet Psicopedagògic i material\nEstiu a la Llar durant el mes de juliol


La contundent frase de Joan Laporta per l'actitud de Gavi amb la renovació - XCatalunya.cat\nJoan Laporta, molt enfadat amb Iván de la Peña\nEl President del FC Barcelona, Joan Laporta, ha repassat l’actualitat de l’equip en una entrevista amb el diari l’Esportiu. Ha valorat la temporada i ha parlat de present i futur. Evidentment, un dels temes era la renovació de Gavi, que està encallada i no avança. El jugador andalús demana més diners i vol cobrar el mateix salari que Ansu Fati i Pedri González, però el club no vol igualar-lo amb aquest tram salarial, ja que considera que és més jove i que té molts anys per davant.\n“El Xavi ho ha fet molt bé“, ha assegurat Laporta. Tot i això, també ha volgut parlar sobre els últims mesos de la competició: “Hem fet un últim tram desastrós”. Amb el curs acabat, assegura que està “enfadat i decepcionant”. I encara s’expressa més contundent: “estic decepcionat amb l’actitud de l’equip”.\nSobre la situació de Gavi ha explicat que “fa molt temps que el seu representant té l’oferta de renovació damunt de la taula. Nosaltres no tenim notícies que l’hagi acceptat. Les notícies que tenim és que està comparant i que en algun moment haurà de dir alguna cosa. Nosaltres ja hem dit la nostra posició i, de moment, no està acceptada per l’agent del jugador”.\nA Laporta li dol que el futbolista compari ofertes i no prioritzi el projecte blaugrana. “Sí, no ho entenem. Gavi és un jugador que ens agrada a tots. Té 17 anys, un present i un futur magnífic en el Barça. No entenem que el seu representant estigui jugant i comparant. Penso que la proposta del club, dins dels nostres nivells salarials, és més que acceptable”. El president ha justificat la posició del club explicant que no vol repetir una gestió fallida, en al·lusió a Josep Maria Bartomeu, deixant clar que per culpa d’aquestes polítiques, el club està com està.\nDe Lewandowski va explicar que “té un any més de contracte amb el Bayern i aquesta és la situació. I ja està, no puc dir més. Deixem que tothom treballi. És un jugador de molta qualitat, que ens agrada molt també però té contracte…”.\nTags: Gavi, Joan Laporta\nAnterior El Real Madrid podria fer molt mal al Barça amb aquest fitxatge\nNePròximxt Advertència de Joan Laporta a Florentino Pérez per una jugada del President del Real Madrid\n1 pensa en “La contundent frase de Joan Laporta per l’actitud de Gavi amb la renovació”\nRetroping: Frenkie de Jong només marxarà si el Barça assegura aquest fitxatge... i no es descarta un intercanvi - XCatalunya.cat


Dilluns 18 de maig i dimarts 19 de maig: comissió de seguiment del SOC i comencem la segona setmana de les III setmanes de l’empresa i ocupació | Blog d'Agnès Ferré\nDilluns 18 de maig i dimarts 19 de maig: comissió de seguiment del SOC i comencem la segona setmana de les III setmanes de l’empresa i ocupació\n18 i 19 de maig, confinament: dilluns i dimarts amb Comissió de seguiment del SOC, setmana de l’empresa i ocupació amb Terra i Taula i feina d’Ajuntament\nEl dilluns 18 de maig al migdia em connecto a la Comissió de seguiment del SOC amb varis temes: revisió de la diagnosi, finançament de polítiques actives pel 2020, execució del programa 2019 i pla d’avaluacions. Són unes dues hores intenses, amb molta informació i molt interessant i necessari per la situació actual.\nDesprés miro el vídeo de Terra i taula a càrrec del Josep Pascual, del restaurant Ull de Llebre, i del Jordi Pascual, de Torclum. Dos bisbalencs que han acceptat l’oferiment d’explicar-nos com viuen professionalment aquesta pandèmia i ens ho expliquen dins la III setmanes d’empresa i ocupació. Moltes gràcies per participar i per reinventar-vos!\nEl dimarts 19 de maig estic tot el matí a l’Ajuntament amb varis temes. Un d’important és que ja han sortit publicades al BOP les dues convocatòries de subvencions que vam aprovar la setmana passada: ajudes a famílies amb ERTOS o sense feina a causa de la Covid-19, i autònoms i petites empreses que han hagut d’aturar la seva activitat o han vist reduïts els ingressos degut a la Covid-19. Doncs que avui ja surten publicades, el termini de presentació de sol·licituds serà de demà dimecres 20 de maig i fins el dimarts 16 de juny, ambdós inclosos.\nDegut a l’estat d’alarma les presentacions de sol·licituds i documentació ha de ser telemàtica.\nDimecres 20 de maig: casal d’estiu, premis de Sant Jordi, FEGP a la setmana de l’empresa i ocupació, reunió de govern, Consell d’alcaldies i reunió de gestió de residus 15, 16 i 17 de maig: divendres i cap de setmana d’ocupació, sol i pluja, comerç local i família


Adecose Associats col·laboradors Contacti amb nosaltres\nCarta del President Organització Codi de Conducta ¿Por qué ADECOSE? El valor afegit de les corredories associades a ADECOSE Ser Soci\nDefensar els interessos de les corredories d´assegurances\nADECOSE es una associació independent fundada el 1977 amb l’objectiu de defensar els interessos de las corredories d’assegurances. Agrupa empreses líders del sector de la mediació d’assegurances el comú denominador de les quals és la seva estructura i capacitat competitiva.\nLa categoria professional i empresarial dels associats i la seva activa participació permeten a ADECOSE influir en el sector de la mediació d’assegurances i consolidar-s’hi com a interlocutor qualificat davant l’Administració i el mercat assegurador.\n"PER QUÈ ADECOSE"\nEls reptes del futur són evidents; des de la Junta Directiva els fem nostres en nom de tots vosaltres.\nLa llibertat i independència són principis fonamentals que ha de assumir tota corredoria membre d'ADECOSE.


El procés de 'lepenització' de les perifèries urbanes | Reusdigital.cat diari de Reus. Notícies i actualitat del Camp de Tarragona\n31 de Gener de 2018, per Lluís Miquel Pérez\nAnalitzant amb una certa profunditat els resultats electorals del passat 21-D, es constata amb facilitat un fet: els fins ara denominats cinturons vermells de les grans ciutats catalanes, han passat a ser d’altres colors, en un viratge poc comprensible, a no ser que el contrastem amb el que va passar als banlieues francesos i altres perifèries urbanes de països del nostre entorn.\nUna possible explicació té a veure amb el que es coneix com a populisme, fonamentat en una població receptora d’una política de missatges a broc gros, emesos per potents canals de comunicació, inclosos els telemàtics, que adquireixen una progressiva importància per davant de les televisions, ràdios i premsa escrita, amb resultats perceptibles de desinformació o bé d’informació interessada o falsa, les anomenades 'fake news', que desperta una espanyolitat molt accentuada, un orgull d’ésser espanyol.\nAquest populisme també es veu enfortit per la debilitat del nostre estat del benestar. Les víctimes, en aquest cas, són més aviat els estrangers que no pas els catalans d’origen. L’estat del benestar ha comportat avenços importants, va establir drets per a tothom, fins i tot per als nouvinguts, però amb recursos encara insuficients. Davant d'aquesta realitat, el discurs populista proclama allò de: 'primer els de casa, primer jo, que no pas aquest que és estranger'. És la guerra dels penúltims contra els últims. La comunitat nacional és la que ha construït aquest estat del benestar i no es pot posar en risc atenent els que vénen de fóra, vénen a dir. Això fa més comprensible la reacció de votants d’esquerra, en temps d’incertesa com els actuals, en els que es creuen amenaçats, substituïts per mà d’obra desregulada.\nUna altra pregunta a respondre és per què les joves generacions de fills d’aquells que van venir, ja fa dècades, al nostre país procedents d’altres indrets d’Espanya, per buscar una vida millor i que els ha anat bastant bé, han fet bandera de l'espanyolisme i ja no se senten adscrits a la identitat catalana que els acollí. El perfil de les persones que els voten són els migrants típics dels anys seixanta, que van construir el seu barri, amb les seves mans, pel qual veritablement professen un sentiment de pertinença, d’identificació. Ara és gent gran, que quan vénen els joves nascuts a l’estranger, ho veuen com una degradació del seu entorn i, cauen de cap en braços de les versions locals del 'lepenisme' i el perill de decantar-se cap a l’extrema dreta.\nUn altre discurs és el dels que han reeixit, d’alguns joves treballadors, de famílies castellanoparlants, que han anat a l’escola en català, no és que s’identifiquin com a espanyols, sinó que la seva identificació primera sigui contra el català. Com ho fan els residents de determinades zones residencials, o els fills dels funcionaris de les institucions de l’Estat, que sempre han viscut la catalanitat com una anomalia i que senten com una molèstia haver de viure en un país que senten estrany, quan la seva definició nacionalista espanyola deia que havia d’estar subordinat, sotmès.\nAquestes realitats, al nostre entendre, i al d’altres, han comportat un canvi profund, el de la substitució de les utopies de progrés pel populisme més descarat. Un procés similar al que passa a molts països del nostre entorn, sobretot en alguns d l’òrbita exsoviètica i en d’altre més propers com França, on el 'lepenisme', primer del pare i després de la filla, ha aconseguit desplaçar electoralment els partits d’esquerra dels seus feus. Vaja, com aquí.\nPerò no voldria acabar aquest article amb aquest panorama de foscor. Mai no hem d’abandonar l’esperança, la confiança amb la part de la població filla de la immigració espanyola que viu amb tota naturalitat la seva catalanitat, i que fins i tot opta per l’autodeterminació, sense deixar de tenir més d’una adscripció nacional, sense que això entri en conflicte amb els país que entre tots volem construir, com un sol poble.\nReconec que aquest article té caràcter expiatori, tinc una dolorosa sensació de fracàs perquè he dedicat gran part de la meva vida pública, sobretot quan he tingut responsabilitats, a treballar amb convicció per la integració de totes les identitats que conformen avui la realitat nacional catalana i no me n'he sortit del tot.\nTambé caldria qüestionar-nos, quines són les moltes polítiques que es varen fer bé i també les que es van poder haver fet malament, durant les dècades d'hegemonia catalanista conservadora, en relació a aquest assumpte.\nEn darrer lloc, voldria fer constar que aquest article ha estat inspirat pels treballs, en primer lloc, del mestre d’historiadors Josep Fontana i en particular en el seu llibre sobre la construcció de les identitats, pels treballs de l’enyorat Josep Termes sobre el lerrouxisme i el catalanisme i, més recentment pels d’Andreu Domingo, historiador i sociòleg, en concret sobre el seu concepte de subjecte polític subordinat, que és el que mena la política espanyola en relació a Catalunya. Aquest concepte i el de fractura social, àmpliament treballat per ell, espero poder-los comentar, més endavant, en altres articles.\nEls 97 anys de Xavier Amorós (i 3)\nLluís Miquel Pérez 06 de Febrer de 2018\nResposta a Frederic M.\nHe llegit el seu comentari al meu article i no estic d'acord amb els seus arguments. Si vol podem parlar-ne.\nFrederic M. 05 de Febrer de 2018\nO sigui el que va practicar vostè i els socialistes a Reus, durant els 32 anys que van governar, no va ser populisme descarat, va ser utopia d'esquerres. Farsants! Van estar governant Reus amb els vots de la immigració i les cases regionals, però això es va acabar i encara no han entès que els treballadors i els immigrants els van abandonar fa temps davant les seves propostes faraòniques poc esquerranes per a la nostra ciutat i el mateix es pot dir respecte a l'àmbit nacional en relació a Catalunya.\nPer què no va marxar abans de PSC si era tan independentista? La manca de posicionaments clars i no hipòcrites com el seu ´ han estat la genèsi d'aquests ascens del populisme d'extrema dreta i del resorgiment de partits anticatalanistes com C's\nAnton Joan Carricondo Oyonate 31 de Gener de 2018\nSí i no!\nEs va considerar prioritari donar cabuda a tothom que es va voler establir a la ciutat per arribar als 101.000 habitants per aconseguir més ingressos del 'Estado Español'. No s'ha treballat per integrar. S'ha volgut apropar els nou vinguts. Si els residents, i són molts durant molts anys, no volen acceptar que pots ser del lloc on resideixes i reps els avantatges, no hi ha res a fer.


Ja podeu consultar el resultat de l'avaluació de les propostes presentades als Pressupostos participatius - Ajuntament de Cunit Tornar adalt"; jQuery("#scroll-top").html("Tornar adalt");\nInici » Ja podeu consultar el resultat de l’avaluació de les propostes presentades als Pressupostos participatius\nPublicat el 6 de setembre de 2021 a les 11:24\nLa ciutadania de Cunit presenta 76 propostes als Pressupostos participatius.\nA la plataforma decidim.cunit.cat podeu consultar les propostes que han estat acceptades, així com els motius d’aquelles que no s’han validat, atenent a les condicions establertes en les bases reguladores del procés.\nL’Ajuntament vol agrair la implicació de la ciutadania de Cunit que s’ha sentit cridada a participar amb la presentació de propostes ben diverses per millorar el municipi de Cunit.\nLa seva avaluació ha anat a càrrec d’una comissió tècnica formada per set persones de coordinació urbanisme, via pública i obres, policia local, esports, educació, comunicació i participació ciutadana que les ha agrupat en 3 àmbits grans temàtics: Espai urbà, Medi Ambient i Territori, i després d’estudiar-les una a una, n’ha valorat 17 favorablement.\nPosteriorment, la Comissió de Pressupostos formada per l’alcalde, el regidor de participació i un representant de cadascun dels grups municipals de l’ajuntament i personal tècnic, ha validat el dictamen de la comissió tècnica.\nCal fer esment que les 17 propostes acceptades corresponen a 21 propostes presentades perquè s’han agrupat per tenir idèntic o similar contingut, o bé s’han reformulat i reagrupat per garantir la seva validesa. El mateix ha passat amb les propostes rebutjades que de les 55 presentades, agrupades per repetició de continguts, n’han restat 45.\nEl regidor de Participació Ciutadana, David Marquínez ha explicat que “les propostes que han estat rebutjades perquè no s’han validat en aquest procés, seran tingudes en compte com a indicadors de les necessitats i demandes de la ciutadania i derivades a les diferents àrees i departaments per tal que puguin estudiar la seva viabilitat futura”.\nAbans de les votacions, el dia 24 de setembre a la sala d’actes del Centre Cívic Cal Cego, tindrà lloc una sessió de presentació en què les persones que han promogut les 17 propostes que es duran a votació popular podran explicar-les, intercanviar opinions amb els assistents i demanar el vot a la ciutadania.\nLes votacions es faran de manera telemàtica del 28 de setembre al 17 d’octubre.\nEls veïns i veïnes majors de 16 anys, i que estiguin empadronats a Cunit a 17 d’agost de 2021 podran votar d’una sola vegada fins a un màxim de 5 propostes.\nPer participar-hi cal accedir en primer lloc a la plataforma decidim.cunit.cat, i clicar a Registra’t .\nUna vegada feta la inscripció ja es podrà votar i escollir entre tots a quins projectes d’inversió es destinaran 130.000 euros del pressupost municipal 2022.\nPer a les votacions, s ’habilitaran punts de suport presencial al Punt d’Informació del Casal Municipal, a l’Ajuntament de Cunit – oficina Participació – i a l’equipament del c. dels Horts, 5.\nPrevAnteriorOberta la convocatòria per a la llista de reserva dels Horts Municipals\nSegüentEl dissabte 11 de setembre, Dóna sang al Casal Municipal de la Gent Gran!Next


3 de febrer 1919 « bloQG 100 — El blog del 'Quadern gris'\n« 2 de febrer 1919\n4 de febrer 1919 »\n3 de febrer 1919\nArriba l’oncle Martí de la Bisbal1 —germà del pare. Exerceix la professió d’advocat a la petita població. És un home d’un aspecte evaporat, d’una aparença tímida, amb una barba rossa que comença a grisejar. De vegades sembla una mica malaltís. Té un aspecte atuït, malenconiós i gairebé totes les seves reaccions són d’indiferència. Només he vist que els ulls li brillessin quan es parla de caceres, de gossos, de conills o de perdius.\nS’entesta, havent sopat, que hem d’anar al teatre. A mi no se m’ha ocorregut mai d’anar al teatre. Ho considero una ocurrència extravagant. L’acompanyem la meva germana Maria i jo. Anem al Poliorama. Fan Me caso con mi marido. A la sortida ens mira amb un somriure enigmàtic i no fa cap comentari. Després, treu la petaca i clou un cigarret mentre caminem fins a Canaletes. Després, amb un tramvia, tornem a casa.\nL’estupidesa teatral m’ha com trasbalsat. No tinc son i em quedo al despatx. Per atzar miro el full del calendari i veig que és Sant Blai. Penso automàticament en l’hermano Blas, en el germà Blas del Col·legi de Maristes de Palafrugell. Quedo immers en una mena d’irresistible flonjor sentimental. Era un home petit, ple de vivor, d’una duresa física inoblidable. M’ensenyà de llegir, d’escriure, de pensar d’una manera clara —en realitat m’ensenyà tot el que sé. Sento la necessitat de proclamar que li estic infinitament agraït. Sento així mateix la necessitat de dir que agraeixo als meus pares tot el que han fet per mi, i als meus avantpassats que treballaren obscurament potser —qui sap!— per nosaltres, i als amics que m’han ensenyat tantes coses… Curiós moment! Ha durat un instant. ¿Per què no ha durat més? L’efusió sentimental deu ésser la felicitat. Això em fa sospitar que en el fons de tota posició panteista hi ha, més que una preocupació per la veritat, una il·lusió de felicitat.\nA través d’aquest engranatge em ve a la memòria que ara fa un any vaig sentir per primera vegada la sisena simfonia de Beethoven —la Pastoral. La descripció d’un paisatge i la transfusió de l’home en la naturalesa no ha arribat potser mai a manifestar-se amb una intenció més clara. El diluïment i la deliqüescència d’aquesta plana ha estat comparada, per escoliastes indoctes, amb la Santa Teresa del Bernini. (Conec reproduccions d’aquest devessall de segregació sentimental.) Beethoven és infinitament superior: és viril, noble, net, clar. El barroc m’exaspera, m’embafa. El verisme del barroc és literalment pornogràfic.\nEl que vaig escriure (26 de gener) sobre el plantejament del problema literari podria potser sintetitzar-se en més poques paraules. Deu consistir a limitar, concretar, precisar. El que els fusters en diuen obrar. Extreure de l’espessor de la vida informe la línia graciosa o dramàtica d’una melodia, el perfil vivent d’una vida humana, una forma. En definitiva, és una lluita contra la desmesura —contra l’infinit. Lluita que dóna febre.\nDes del 3 de febrer fins al dia 7 del mateix mes, les dates de les edicions anteriors no coincideixen amb aquesta. Vegeu les antigues als enllaços indicats al peu. [↩]\nAquesta entrada fou escrita el diumenge 3 febrer 2019 a les 0.01 i desada a caràcters, persones i personatges, família, jo, Josep Pla, lectures, literatura, música, societat.\tPots seguir les respostes a aquesta entrada amb el fil RSS 2.0. Pots respondre, o fer un retroenllaç des del teu propi web.\nUna resposta a “3 de febrer 1919”\n3 febrer 2019 a les 15.50\nAixò que diu primer, “el plantejament del problema literari podria potser sintetitzar-se en més poques paraules”, tindria molta relació amb el que diu a continuació, “Deu consistir a limitar, concretar, precisar”. Estaria entremesclant el que diu amb com ho diu, sintetitzar seria precisar. Més encara, “Extreure de l’espessor de la vida informe la línia graciosa o dramàtica d’una melodia, el perfil vivent d’una vida humana, una forma”, parla de com l’art de Pla vol tocar de peus a terra, de com només creu en “una il·lusió de felicitat”. Però, al capdavall, una forma en art ho és tot. I és que, per molt realista que Pla sigui, mai tindrà el mal gust d’aquest Me caso con mi marido.\nHe d’escoltar la sisena simfonia de Beethoven!


Escalfadors de braços de teixit: tutorial senzill de bricolatge per a patrons de mussol - generalLlegir Més\nPrincipal generalEscalfadors de braços de teixit: tutorial senzill de bricolatge per a patrons de mussol\nTulipes a mà amb motius de mussol\nTeixir el patró de mussol\nPeus de punt\nCap de punt\nOrelles de punt\nCosir i cosir els ulls\nEls escalfadors de braços sovint s’anomenen punys de mà o escalfadors de canells. Aquests guants sense dit són molt fàcils de teixir i la vostra imaginació no té límits. Ja siguin simples, simples o de color teixides en un dibuix a ratlles, els punys de mà sempre es veuen bé. Un dels elements destacats de la nostra guia és el patró de mussol. Amb nosaltres, no només podeu aprendre a teixir els punys de mà, sinó també com teixir un patró de mussol de moda. Els teus escalfadors de braços es convertiran en un accessori perfecte de caiguda.\nHem optat per un gris clar. Amb el mussol incorporat, aquests escalfadors de pols aconsegueixen un cop de moda i ràpid. Els marrons, vermells o verds també són excel·lents per a un aspecte de caiguda. Deixa que la teva creativitat s’alliberi, i els espantalls seran encara millors.\nEn la selecció de llana, hem posat l’èmfasi en una llana de merino suau d’alta qualitat, equipada amb qualitat “superwash” i, per tant, ideal per a escalfadors de mà.\n50 g de llana merino amb una longitud de carrera de 120 m\nMida de l’agulla 3, 5\nPerles per als ulls del mussol\nStopfnadel per cosir\nConsell: haureu de ser una mica exigents a l’hora de seleccionar el joc d’agulles. Trieu les agulles que coincideixin amb el fil i el vostre estil de teixir. Aquests punys de mà es van teixir amb agulles de bambú. Durant la temporada càlida, és més fàcil teixir amb aquest producte natural que amb agulles d'alumini o plàstic. Les mans no suen tan de pressa quan es fa punt.\nEl puny d'aquest escalfador de canell es va teixir en el patró de les costelles, pel qual la puntada dreta s'insereix sempre a la part posterior. Això dóna al punyal una millor elasticitat.\n1. Punxeu 42 punts al puny dels punys de mà sobre una agulla de les vostres agulles dobles.\n2. A la segona ronda, talla el patró de costelles, una puntada a la dreta, una puntada a l'esquerra, distribuint els punts en les quatre agulles de l'ordre del 10-10-10.\n3. Després de l’última puntada, finalitzeu la ronda teixint dos punts a la quarta agulla de la primera agulla.\n4. Ara teniu 12 punts a l’última agulla i només 10 punts a les agulles restants.\nConsell: en tancar la ronda, us recomanem que apliqueu els dos primers punts de la primera agulla a l’última agulla. D’aquesta manera, no es crea cap buit lleig en tancar la ronda.\n5. Ara teixiu 10 cm d’alçada en el patró del puny. Tan aviat com arribeu a aquesta longitud del punyal, el puny de la mà també es converteix en un escalfador de canells.\n6. Per iniciar el patró de mussol es fan quatre puntes més només amb puntades dretes.\n7. L’amplada del mussol és de 18 punts. Aquests 18 punts de punt es van teixir amb una agulla a la primera ronda després del patró del puny, de manera que els punts de la primera i la segona agulla queden units sobre una agulla. Els dos punts restants es col·loquen a la tercera agulla.\n8. El vostre joc d’agulles sembla ara: 18-12-12 punts.\nPer a aquests 18 punts, s'aplica la següent descripció del patró de mussol. Les dues agulles restants amb els 12 punts de punt només sempre amb puntades dretes.\n5 punts de dreta\nResten 8 punts\n2ª ronda: ara teixiu tots els punts a la dreta.\n3ª ronda: En aquesta ronda també heu de teixir tots els punts de la dreta.\nQueden 5 punts\nRonda 7: Aquí es fa el primer trenat per als peus del mussol. Per a això, heu de fer el següent.\nPoseu 2 puntades a l’agulla de col de darrere de l’obra\nAra teixiu els punts de l’agulla de col de cap a la dreta\nPoseu 2 puntades a la coleta abans de començar el treball\nFins a la 16a ronda teixiu com apareixen els punts.\n17a ronda: En aquesta ronda, el cap del mussol es col·loca del cos.\nAra teixiu els punts de l’agulla a la dreta\nAra teixiu a la dreta les dues puntes de l’agulla de colets\n18a ronda fins a 22a ronda inclosa:\nRonda 23: En aquesta ronda, es puntegen les orelles del mussol. Per això, heu fet un punt:\nTricar els punts de l’agulla a la dreta\nQueden 6 punts\nEl mussol ja és meravellós de reconèixer.\nRonda 25: Feu el punt només 18 punts a l'esquerra, mentre que a la dreta dos puntes amb les dues agulles restants.\nRonda 26: Tricoteu aquesta ronda així com la 25a ronda.\nLes dues rondes següents es tricotegen només a la dreta i s'incorpora el forat del polze de la manera següent.\nCapítol 27: Totes les puntes es tricotegen sobre els tres pins a la dreta. En fer-ho, lligueu els cinc últims punts de la tercera agulla.\nRonda 28: Tricem ara tots els punts dels tres pins a la dreta i tornem a posar els cinc punts a l'agulla com a cinc bucles. Ara el punyet de mà amb el patró de mussol està gairebé acabat.\nLes últimes fileres que fan que el canell sigui més càlid és un punyet de mà perfecte, es teixeix en el mateix patró que el puny. Es creua una puntada a la dreta, una a l’esquerra a l’altra. Teixim aquest patró de costella de 3 cm d’alçada.\nDesprés de desconstruir el patró de costelles, cosiu el fil inicial i final de manera que no es pressioni el puny.\nCom a darrera obra del puny a mà cosiu els dos ulls de mussol. Com a ulls podeu fer servir botons petits o perles. Abans de cosir els ulls primer amb un passador abans de cosir, trobareu l’aspecte adequat per als vostres ulls.\nConsell: proveu un patró de puny lleugerament lúdic. Es puntegen dos punts a la dreta i dos punts a l’esquerra, però els punts de la dreta es fan a cada quarta fila. Funciona així: dos punts a la dreta, dos punts a l’esquerra, tres rondes. A la quarta ronda, primer teixiu la segona puntada dreta, deixeu-ho a l’agulla, a continuació, talleu la primera de les puntes dretes i, a continuació, deixeu que les dues puntes llisquen de l’agulla. Una mica de trença es teixeix.\nEl punyal de segona mà funciona igual que el primer punyal. Només per al forat del polze cal treballar contra el mateix, és a dir, amb mirall. Això vol dir que, a la 27a ronda, encadeneu els cinc primers punts de la segona agulla i els torneu a la 28a ronda. Així s’obté una vegada a la dreta i un cop a l’esquerra un forat del polze.\nJa veieu, amb una mica de paciència i temps, fins i tot els principiants poden teixir punys de mà tan bells. El patró de mussol de punt mereix l’esforç, així que agafeu la llana i l’agulla i comenceu.\nEstàs interessat en Guantlets de mà amb patrons de fulles de tardor?\nCopyright general: Escalfadors de braços de teixit: tutorial senzill de bricolatge per a patrons de mussol - generalLlegir Més